CELEX: 31968R1470
Language: el
Date: 1968-09-23 00:00:00
Title: Κανονισμός (ΕΟΚ) αριθ. 1470/68 της Επιτροπής της 23ης Σεπτεμβρίου 1968 περί της λήψεως και αναγωγής δειγμάτων καθώς και περί προσδιορισμού της περιεκτικότητος των ελαιούχων σπόρων σε έλαιο, σε ξένα σώματα και σε υγρασία

Avis juridique important

|

31968R1470

Κανονισμός (ΕΟΚ) αριθ. 1470/68 της Επιτροπής της 23ης Σεπτεμβρίου 1968 περί της λήψεως και αναγωγής δειγμάτων καθώς και περί προσδιορισμού της περιεκτικότητος των ελαιούχων σπόρων σε έλαιο, σε ξένα σώματα και σε υγρασία  

Επίσημη Εφημερίδα αριθ. L 239 της 28/09/1968 σ. 0002 - 0024 Φινλανδική ειδική έκδοση: Κεφάλαιο 3 τόμος 2 σ. 0137  Δανική ειδική έκδοση: Σειρά I Κεφάλαιο 1968(II) σ. 0434  Σουηδική ειδική έκδοση: Κεφάλαιο 3 τόμος 2 σ. 0137  Αγγλική ειδική έκδοση: Σειρά I Κεφάλαιο 1968(II) σ. 0440  Ελληνική ειδική έκδοση: Κεφάλαιο 03 τόμος 4 σ. 0022  Ισπανική ειδική έκδοση: Κεφάλαιο 03 τόμος 3 σ. 0018  Πορτογαλική ειδική έκδοση : Κεφάλαιο 03 τόμος 3 σ. 0018 

ΚΑΝΟΝΙΣΜΟΣ (ΕΟΚ) αριθ. 1470/68 ΤΗΣ ΕΠΙΤΡΟΠΗΣ της 23ης Σεπτεμβρίου 1968 περί της λήψεως και αναγωγής δειγμάτων καθώς και του προσδιορισμού της περιεκτικότητος σε έλαιο, σε ξένα σώματα και σε υγρασία των ελαιούχων σπόρωνΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), και ιδίως το άρθρο 26 παράγραφος 3 και το άρθρο 27 παράγραφος 5,  τον κανονισμό αριθ. 162/66/ΕΟΚ του Συμβουλίου της 27ης Οκτωβρίου 1966 περί των συναλλαγών λιπαρών ουσιών μεταξύ της Κοινότητος και της Ελλάδος(2), και ιδίως το άρθρο 8,  τον κανονισμό αριθ. 142/67/ΕΟΚ του Συμβουλίου της 21ης Ιουνίου 1967 περί των επιστροφών κατά την εξαγωγή των κραμβοσπόρων, γογγυλοσπόρων και ηλιανθοσπόρων(3), και ιδίως το άρθρο 6,  Εκτιμώντας:  ότι κατ' εφαρμογήν του κανονισμού αριθ. 282/67/ΕΟΚ της Επιτροπής της 11ης Ιουλίου 1967 περί των λεπτομερειών παρεμβάσεως για τους ελαιούχους σπόρους(4), του κανονισμού αριθ. 284/67/ΕΟΚ της Επιτροπής της 11ης Ιουλίου 1967 περί ορισμένων λεπτομερειών  εφαρμογής των επιστροφών κατά την εξαγωγή ελαιούχων σπόρων(5) και του κανονισμού (ΕΟΚ) αριθ. 911/68 της Επιτροπής της 5ης Ιουλίου 1968 περί ορισμένων λεπτομερειών που αφορούν την ενίσχυση για τους ελαιούχους σπόρους(6), όπως τροποποιήθηκαν τελευταία από  τον κανονισμό (ΕΟΚ) αριθ. 1469/68(7), συντρέχει λόγος να καθορισθεί για όλη την Κοινότητα ενιαία μέθοδος λήψεως δειγμάτων και αναγωγής των δειγμάτων για το εργαστήριο σε δείγματα για ανάλυση καθώς και προσδιορισμού της περιεκτικότητος των σπόρων σε  έλαιο, σε ξένα σώματα και σε υγρασία- ότι πρέπει να επιλεγεί για κάθε μία από τις ανωτέρω εργασίες η μέθοδος που χρησιμοποιείται γενικά στο διεθνές εμπόριο- ότι για να λαμβάνεται το ίδιο αποτέλεσμα, πρέπει να δοθούν ορισμένες διευκρινήσεις ως προς τη μέθοδο που έχει επιλεγεί- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Με την επιφύλαξη των ακολούθων παραγράφων η λήψη δειγμάτων, η αναγωγή των δειγμάτων για το εργαστήριο σε δείγματα για ανάλυση καθώς και ο προσδιορισμός της περιεκτικότητος σε ξένα σώματα και σε υγρασία που αναφέρονται στο άρθρο 4 του  κανονισμού αριθ. 282/67/ΕΟΚ, στο άρθρο 2 του κανονισμού αριθ. 284/67/ΕΟΚ και στο άρθρο 17 του κανονισμού (ΕΟΚ) αριθ. 911/68 πραγματοποιούνται κατά τις μεθόδους που καθορίζονται αντίστοιχα στα παραρτήματα I, II, III και IV του παρόντος κανονισμού.  2. Κατά παρέκκλιση των διατάξεων του παραρτήματος I σημείο 6.1, τα Κράτη μέλη καθορίζουν τους δειγματολήπτες-εμπειρογνώμονες.  3. Κατά παρέκκλιση των διατάξεων του παραρτήματος I σημείο 6.3. τουλάχιστον τρία δείγματα εργαστηρίου πρέπει να λαμβάνονται για την ανάλυση και τη διαιτησία.  4. Κατά παρέκκλιση των διατάξεων του παραρτήματος I, σημείο 6.2.1, οι στοιχειώδεις ποσότητες πρέπει να λαμβάνονται τουλάχιστον επί του 2% των σάκκων που αποτελούν την παρτίδα.  5. Κατά παρέκκλιση των διατάξεων του παραρτήματος III σημείο 3.2 και 6.3.2, ο προσδιορισμός της περιεκτικότητος σε νερό και πτητικές ύλες πραγματοποιείται επί του προϊόντος ως έχει.   Άρθρο 2  Ο προσδιορισμός της περιεκτικότητος σε έλαιο, που αναφέρεται στο άρθρο 4 του κανονισμού αριθ. 282/67/ΕΟΚ, πραγματοποιείται κατά τη μέθοδο που καθορίζεται στο παράρτημα V του παρόντος κανονισμού.  Κατά παρέκκλιση των διατάξεων του παραρτήματος V σημεία 3.2, 6.3.7, 7.3.1, 7.3.3 και 7.3.5, ο προσδιορισμός της περιεκτικότητος σε έλαιο πραγματοποιείται επί του προϊόντος ως έχει.   Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευεσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Σεπτεμβρίου 1968.  Για την Επιτροπή Ο Πρόεδρος Jean REY  (1) ΕΕ αριθ. 172 της 30.9.1966, σ. 3025/66.  (2) ΕΕ αριθ. 197 της 29.10.1966, σ. 3393/66.  (3) ΕΕ αριθ. 125 της 26.6.1967, σ. 2461/67.  (4) ΕΕ αριθ. 151 της 13.7.1967, σ. 1.  (5) EΕ αριθ. 151 της 13.7.1967, σ. 6.  (6) ΕΕ αριθ. 158 της 6.7.1968, σ. 8.  (7) ΕΕ αριθ. Ν 239 της 28.9.1968, σ. 1.      ΠΑΡΑΡΤΗΜΑ I   Σύσταση ISO R 542 (Ιανουάριος 1967) ΕΛΑΙΟΥΧΟΙ ΣΠΟΡΟΙ ΔΕΙΓΜΑΤΟΛΗΨΙΑ   Πρόλογος  Μία σωστή δειγματοληψία είναι δύσκολη εργασία που απαιτεί τη μεγαλύτερη φροντίδα. Κατά συνέπεια δεν είναι απαραίτητο να επιμείνουμε ιδιαίτερα επί της αναγκαιότητος αποκτήσεως, με προορισμό την ανάλυση, δείγματος ελαιούχων σπόρων επαρκώς  αντιπροσωπευτικού.  Το μεγαλύτερο μέρος των ελαιούχων σπόρων πωλείται δια δείγματος, με βάση το αποτέλεσμα της αναλύσεως του δείγματος, και οι αμφισβητήσεις επιλύονται πάντοτε με αναφορά στο δείγμα, ώστε δειγματοληψία που έχει γίνει χωρίς φροντίδα ή είναι ανακριβής, θα  επιφέρει παρανοήσεις, αργοπορία και ανώφελες προσαρμογές της τιμής.  Οι μέθοδοι εργασίας που υποδεικνύονται σ' αυτή τη σύσταση ISO αναγνωρίζονται ως καλές στην πρακτική και συνιστάται θερμά να υπάρξει συμμόρφωση με αυτές κάθε φορά που είναι δυνατό να εκτελεσθούν.  Είναι παραδεκτό πως είναι δύσκολο να καθορισθούν συγκεκριμένοι κανόνες που να ισχύουν σε όλες τις περιπτώσεις και πως ιδιάζουσες συνθήκες μπορούν να καταστήσουν επιθυμητή τη μερική τροποποίηση της μεθόδου.   1. Αντικείμενο  Η παρούσα σύσταση ISO περιγράφει τις μεθόδους δειγματοληψίας των παραδόσεων των ελαιούχων σπόρων. Υποδεικνύει επίσης τις συσκευές που χρησιμοποιούνται για τις εργασίες αυτές.   2. Γενικότητες  2.1 Η εν λόγω σύσταση ISO έχει ως αντικείμενο τον καθορισμό των γενικών συνθηκών της δειγματοληψίας που προορίζεται να επιτρέψει την εκτίμηση των ποιοτήτων των ελαιούχων σπόρων που αγοράζονται ως πρώτες ύλες για τη βιομηχανία.  Η ολική προς παράδοση ποσότητα πρέπει να εξετάζεται κατά παρτίδες των 500 τόννων(1) κατ' ανώτατο όριο για τους χονδρούς και μέσους σπόρους και των 100 τόννων κατ' ανώτατο όριο για τους μικρούς σπόρους.  2.2 Τα δείγματα πρέπει να είναι εντελώς αντιπροσωπευτικά των παρτίδων από τις οποίες ελήφθησαν. Για το σκοπό αυτό, αρχής γενομένης από παρτίδα που ανέρχεται κατ' ανώτατο όριο σε 500 τόννους (ή 100 τόννους ανάλογα με την περίπτωση) πρέπει να γίνει  ορισμένος αριθμός στοιχειωδών λήψεων και οι στοιχειώδεις αυτές λήψεις να αναμιχθούν επιμελώς, δίνοντας έτσι ένα συνολικό δείγμα από το οποίο λαμβάνεται, δια διαδοχικών αναγωγών, το δείγμα για το εργαστήριο που προορίζεται για ανάλυση.  2.3. Πρέπει να βεβαιώνεται με ιδιαίτερη φροντίδα ότι όλες οι δειγματοληπτικές συσκευές είναι καθαρές, ξηρές και απαλλαγμένες από ξένες οσμές.  Η δειγματοληψία πρέπει να γίνεται κατά τέτοιο τρόπο ώστε τα δείγματα των ελαιούχων σπόρων, οι συσκευές δειγματοληψίας και τα δοχεία μέσα στα οποία τοποθετούνται τα δείγματα, να είναι προφυλαγμένα από κάθε τυχαία μόλυνση όπως βροχή, σκόνη κλπ.  Οι ύλες που προσκολλώνται στο εξωτερικό της συσκευής δειγματοληψίας πρέπει να απομακρύνονται πριν εκκενωθεί το περιεχόμενό της.   3. Ορισμοί  Οι όροι σχετικά με την παρτίδα και τα δείγματα προσδιορίζονται κατωτέρω:  3.1 Παράδοση Ποσότητα σπόρων που αποστέλλεται δια μιας στα πλαίσια ιδιαιτέρας συμβάσεως.  3.2 Παρτίδα Καθoρισμένη ποσότητα εκ της παραδόσεως που επιτρέπει την εκτίμηση της ποιότητός της.  3.3 Στοιχειώδης λήψη Μικρή ποσότητα σπόρων που λαμβάνεται από σημείο της παρτίδος.  Ορισμένος αριθμός στοιχειωδών λήψεων πρέπει να γίνει από διάφορα σημεία της παρτίδος και το σύνολό τους, αναμεμειγμένο, θα είναι αντιπροσωπευτικό της παρτίδος.  3.4 Ολικό δείγμα Ποσότητα σπόρων που συνιστάται από τη συνένωση και ανάμιξη των στοιχειωδών λήψεων.  3.5 Δείγμα για το εργαστήριο Μικρό δείγμα που αντιπροσωπεύει την ποιότητα της παρτίδος, λαμβανόμενο από το ολικό δείγμα και προοριζόμενο για ανάλυση ή άλλη εξέταση.   4. Εξοπλισμός  Οι αναγκαίες συσκευές απαριθμούνται κατωτέρω, παραδείγματα δίνονται σε κάθε περίπτωση (βλέπε επίσης σχήματα 1 μέχρι 9 στο παράρτημα Α).  4.1 Δειγματοληψία προϊόντων σε σάκκους Δειγματολήπτες στενόμακροι που προορίζονται ειδικά για τους σάκκους, δειγματολήπτες κυλινδρικοί, δειγματολήπτες κωνικοί και φτυάρια χειρός.  4.2 Δειγματοληψία προϊόντων χύδην Μεγάλα φτυάρια και φτυάρια χειρός, κυλινδρικοί δειγματολήπτες, κωνικοί δειγματολήπτες, μηχανικοί δειγματολήπτες και άλλες συσκευές για περιοδική λήψη μικρών δειγμάτων κατά την εκφόρτωση των ελαιούχων σπόρων.  4.3 Ανάμιξη και διαίρεση Φτυάρια, σταυρός (για διαίρεση σε τέταρτα), εκκενωτές-μειωτές και άλλες συσκευές διαιρέσεως.   5. Περιορισμός του μεγέθους της παρτίδος  5.1 Μεταφορά με πλοίο Το μεγαλύτερο μέρος των ελαιούχων σπόρων μεταφέρεται δια θαλασσίας ή ποταμίας οδού. Και στις δύο περιπτώσεις η δειγματοληψία λαμβάνει χώρα κανονικά τη στιγμή της εκφορτώσεως. Κάθε παρτίδα πρέπει να είναι των 500 (ή των 100) τόννων ή μέρους των 500 (ή  των 100) τόννων.  5.2 Οδική ή σιδηροδρομική μεταφορά Στην περίπτωση μεταφοράς από πλοίο σε καμιόνια ή βαγόνια, η δειγματοληψία δύναται να λάβει χώρα πριν από το φόρτωμα των καμιονών και βαγονιών. Κάθε παρτίδα πρέπει να είναι των 500 (ή των 100) τόννων ή μέρος των 500 (ή των 100) τόννων.  Αν η δειγματοληψία πραγματοποιείται μέσα σε φορτωμένα βαγόνια, κάθε παρτίδα πρέπει να περιλαμβάνει ορισμένο αριθμό βαγονιών των οποίων το συνολικό φορτίο πρέπει να είναι των 500 (ή των 100) τόννων ή μέρος των 500 (ή των 100) τόννων.  5.3 Σιλό ή αποθήκες Αν οι σπόροι εκφορτώνονται απ' ευθείας από πλοίο σε σιλό ή αποθήκες, τα δείγματα πρέπει να ληφθούν σύμφωνα με την παράγραφο 5.1.  Αν κανένα μέτρο δεν προβλέπεται για τέτοια δειγματοληψία, αυτή δύναται να λάβει χώρα σύμφωνα με την παράγραφο 5.2, προ ή κατά τη διάρκεια της μεταφοράς στο σιλό ή την αποθήκη. Κάθε παρτίδα πρέπει να είναι των 500 (ή των 100) τόννων ή μέρος των 500 (ή  των 100) τόννων.   6. Μέθοδος λήψεως δειγμάτων  6.1 Γενικότητες Η δειγματοληψία πρέπει να γίνεται από δειγματολήπτες-εμπειρογνώμονες που υποδεικνύονται από τους αγοραστές και πωλητές. Καθώς η σύνθεση της παρτίδος είναι σπανίως ή ποτέ ομοιογενής, πρέπει να γίνει ένας ικανοποιητικός αριθμός στοιχειωδών λήψεων,  προκειμένου να ληφθεί ένα αντιπροσωπευτικό ολικό δείγμα.  Η δειγματοληψία των σπόρων των κατεστραμμένων από το νερό της θάλασσας ή από άλλη αιτία κατά τη διάρκεια της μεταφοράς, ή σε κακή κατάσταση, καθώς επίσης και η δειγματοληψία των σπόρων των διασκορπισμένων(2) και κατόπιν συλλεγμένων και των υπολειμμάτων  πρέπει να γίνει χωριστά από τη δειγματοληψία των υγιών σπόρων. Τα κατεστραμμένα προϊόντα δεν πρέπει να αναμιχθούν με τα υγιή προϊόντα, αλλά πρέπει να εκτιμηθούν χωριστά.  6.2 Στοιχειώδεις λήψεις Κατά περίπτωση, οι στοιχειώδεις λήψεις πρέπει να πραγματοποιούνται επί προϊόντων χύδην ή σε σάκκους με τις συσκευές δειγματοληψίας που αναφέρονται στο κεφάλαιο 4 και που χρησιμοποιούνται σύμφωνα με τις παραγράφους 6.2.1 και 6.2.2.  6.2.1 Προϊόντα σε σάκκους Εκτός αντιθέτου όρου της συμβάσεως ή διαφόρου λιμενικής πρακτικής, οι στοιχειώδεις λήψεις πρέπει να γίνονται επί του 2% των σάκκων που αποτελούν την παρτίδα.  Αν οι σάκκοι είναι ανοιχτοί, οι στοιχειώδης λήψεις δύνανται να πραγματοποιούνται με τη βοήθεια φτυαριού χειρός ή δειγματοληπτών κυλινδρικών ή κωνικών.  Αν οι λήψεις γίνονται σε κλειστούς σάκκους, δύνανται να χρησιμοποιηθούν επιμήκεις δειγματολήπτες που προορίζονται ειδικά για τους σάκκους.  6.2.2 Προϊόντα χύδην 6.2.2.1 Όταν η δειγματοληψία λαμβάνει χώρα τη στιγμή που το προϊόν είναι σε κίνηση, οι στοιχειώδεις λήψεις πρέπει να γίνονται κατά μήκος όλης της τομής της ροής των σπόρων και κατά διαστήματα που προσδιορίζονται από την ταχύτητα ροής.  6.2.2.2 Όταν η δειγματοληψία των χύδην σπόρων λαμβάνει χώρα μέσα στα αμπάρια των φορτηγών πλοίων κατά τη διάρκεια της εκφορτώσεως, οι στοιχειώδεις λήψεις πρέπει να ληφθούν σε όλα τα δυνατά σημεία και κατά διαστήματα που προσδιορίζονται από την ταχύτητα  εκφορτώσεως.  6.2.2.3 Εάν η δειγματοληψία λαμβάνει χώρα μέσα σε φορτωμένα βαγόνια, οι στοιχειώδεις λήψεις πρέπει να γίνονται σε τρία επίπεδα με τη βοήθεια κυλινδρικού ή κωνικού δειγματολήπτου, ανάλογα με τους σπόρους, και στα ακόλουθα σημεία:  - Βαγόνια ή καμιόνια περιέχοντα μέχρι 15 τόννους: 5 σημεία λήψεως (στο κέντρο και σε 50 περίπου εκατοστά από τα τοιχώματα).  - Βαγόνια περιέχοντα από 15 μέχρι 30 τόννους: 8 σημεία λήψεως - Βαγόνια περιέχοντα από 30 μέχρι 50 τόννους: 11 σημεία λήψεως.  Σημείωση: Αν ο τύπος του βαγονιού δεν επιτρέπει τέτοια μέθοδο λήψεως, η δειγματοληψία θα πραγματοποιηθεί σύμφωνα με την παράγραφο 6.2.2.1.  6.2.2.4 Αν η δειγματοληψία λαμβάνει χώρα μέσα στη χοάνη πριν από τη ζύγιση, οι στοιχειώδης λήψεις πρέπει να πραγματοποιούνται με τη βοήθεια κυλινδρικών δειγματοληπτών, φτυαριών ή μηχανικών δειγματοληπτών, ανάλογα με την πρακτική στο λιμένα.  6.2.2.5 Η μέθοδος εργασίας που ακολουθείται όσον αφορά τα σιλό και τις αποθήκες εξαρτάται αναγκαστικά από τις τοπικές συνθήκες.  6.3 Δείγμα για το εργαστήριο Το ολικό δείγμα πρέπει να αναμιχθεί και να αναχθεί δια διαιρέσεως σε επιθυμητό αριθμό δειγμάτων για το εργαστήριο, με τη βοήθεια των συσκευών που αναφέρονται στο κεφάλαιο 4.  Ο αριθμός των εργαστηριακών δειγμάτων που πρέπει να σχηματισθούν για την ανάλυση και τη διαιτησία, πρέπει να ορίζεται μέσα στη σύμβαση ή να αποτελεί το αντικείμενο συμφωνίας μεταξύ πωλητή και αγοραστή. Για ορισμένους σπόρους (π.χ. κοπρά, αραχίδες με  κέλυφος) συνιστάται να κοσκινίζεται το ολικό δείγμα πριν από την αναγωγή του και να προστίθεται το λεπτό υπόλειμμα στα δείγματα για το εργαστήριο σε ακριβή αναλογία. Αυτό προορίζεται για να εξασφαλίσει ότι τα δείγματα έχουν την ίδια περιεκτικότητα επί  τοις εκατό λεπτών στοιχείων κατωτέρας ποιότητος.  6.4 Μέγεθος των δειγμάτων Οι κατωτέρω μάζες δειγμάτων γίνονται αποδεκτές γενικά. Δείγματα μεγαλύτερα ή μικρότερα δύνανται να ζητηθούν σε ορισμένες περιπτώσεις ανάλογα με τη φύση της αναλύσεως που θα πραγματοποιηθεί.   >(1)"> ID="1">Χονδροί σπόροι (π.χ. κοπρά)> ID="2">Μέχρι 500> ID="3">1> ID="4">Μέχρι 200> ID="5">6"> ID="1">Μέσου μεγέθους σπόροι (π.χ. αραχίς αποφλοιωμένη)> ID="2">Μέχρι 500> ID="3">0,5> ID="4">Μέχρι 100> ID="5">5"> ID="1">Μικρού μεγέθους σπόροι  (π.χ. μήκων παπαρούνα)> ID="2">Μέχρι 100> ID="3">0,1> ID="4">Μέχρι 20> ID="5">2"">  7. Συσκευασία και σήμανση των δειγμάτων  7.1 Συσκευασία των δειγμάτων Τα δείγματα για το εργαστήριο πρέπει να συσκευάζονται σε σάκκους πυκνά υφασμένους, σε σάκκους από χαρτί αντοχής, σε συσκευασίες από χαρτόνι, σε σάκκους από πολυαιθυλένιο, σε μεταλλικά κουτιά, σε φιάλες ή αγγεία από γυαλί.  Τα δείγματα για τον προσδιορισμό της υγρασίας ή για κάθε ανάλυση που είναι δυνατόν να επηρεασθεί από τη μεταβολή της υγρασίας, πρέπει να συσκευάζονται σε δοχεία αδιαπέραστα από την υγρασία, με ερμητικό κλείσιμο.  Τα δοχεία πρέπει να είναι πλήρη και το κλείσιμο πρέπει να είναι σφραγισμένο έτσι ώστε να αποφευχθεί κάθε μεταβολή στην αρχική περιεκτικότητα σε νερό.  7.2 Ετικέττες για τα δείγματα Αν χρησιμοποιηθούν χάρτινες ετικέττες για τα δείγματα των ελαιούχων σπόρων συνιστάται να έχουν την ποιότητα και τις διαστάσεις που προσιδιάζουν στη χρήση τους.  Η οπή στις ετικέττες πρέπει να είναι ενισχυμένη.  Οι ακόλουθες ενδείξεις τουλάχιστον πρέπει να αναγράφονται στις ετικέττες:  1. Πλοίο ή όχημα 2. Από 3. Εις 4. Άφιξη 5. Ποσότητα 6. Χύδην/σάκκοι 7. Είδος προϊόντος 8. Σήμα(3) ή αριθμός της παρτίδος 9. Αριθμός και ημερομηνία του δελτίου φορτώσεως ή της συμβάσεως 10. Ημερομηνία δειγματοληψίας 11. Τόπος και σημείο δειγματοληψίας 12. Έγινε δειγματοληψία από κοινού, από...  Οι πληροφορίες που σημειώνονται πάνω στην ετικέττα πρέπει να είναι ανεξίτηλες.   8. Αποστολή των δειγμάτων  Τα δείγματα για το εργαστήριο πρέπει να αποστέλλονται το συντομώτερο δυνατό και, εκτός εξαιρετικής περιπτώσεως, όχι σε περισσότερο από 48 ώρες μετά το τέλος της δειγματοληψίας, εξαιρουμένων των ημερών που παραμένουν κλειστά τα  εμπορικά καταστήματα.   9. Πρακτικό δειγματοληψίας  Εάν συντάσσεται πρακτικό δειγματοληψίας, τούτο πρέπει να εμφαίνει:  - την κατάσταση στην οποία ευρίσκονται οι σπόροι από τους οποίους ελήφθη το δείγμα,  - τη χρησιμοποιηθείσα τεχνική, εάν αυτή είναι διαφορετική από εκείνη που περιγράφεται στη σύσταση ISO, και - όλα τα περιστατικά που είναι δυνατό να έχουν ασκήσει επίδραση επί της δειγματοληψίας.   ΠΑΡΑΡΤΗΜΑ Α ΠΑΡΑΔΕΙΓΜΑΤΑ ΣΥΣΚΕΥΩΝ ΔΕΙΓΜΑΤΟΛΗΨΙΑΣ  Σημείωση: Υπάρχουν πολυάριθμες συσκευές διαφόρων τύπων. Οι υποδεικνυόμενες διαστάσεις δίδονται ενδεικτικώς.   Σχ. 1: Δειγματολήπτης επιμήκης ανοικτός    Σχ. 2: Φτυάρι χειρ. 05    Σχ. 3: Δειγματολήπτης επιμήκης ανοικτός, διηρημένος    Σχ. 4: Δειγματολήπτης κυλινδρικός (δειγματολήπτης διηρημένος για προϊόντα χύδην)    Σχ. 5: Δειγματολήπτης ειδικά χρησιμοποιούμενος για τους σάκκους    Σχ. 6: Δειγματολήπτης για προϊόντα εν κινήσει (τύπος πελεκάνος)    Σχ. 7: Σταυρός    Σχ. 8: Κωνικός δειγματολήπτης    Σχ. 9: Δειγματολήπτης πολλαπλών σχισμών     (1) Μετρικοί τόννοι: 1 τόννος = 1 000 χιλιόγραμμα.  (2) Ο όρος αυτός χρησιμοποιείται για να υποδείξει κάθε προϊόν το οποίο έχει χυθεί έξω από την αρχική του συσκευασία, αλλά που δεν είναι ιδιαίτερα μολυσμένο.  (1) Όποια κι αν είναι η ποσότητα του ολικού δείγματος, αυτό πρέπει να είναι αντιπροσωπευτικό της παρτίδος.(3) Για εξακρίβωση.       ΠΑΡΑΡΤΗΜΑ II   Σύσταση ISO R 664 (Φεβρουάριος 1968) ΕΛΑΙΟΥΧΟΙ ΣΠΟΡΟΙ ΑΝΑΓΩΓΗ ΤΩΝ ΔΕΙΓΜΑΤΩΝ ΓΙΑ ΤΟ ΕΡΓΑΣΤΗΡΙΟ ΣΕ ΔΕΙΓΜΑΤΑ ΓΙΑ ΑΝΑΛΥΣΗ   1. Αντικείμενο  Η παρούσα σύσταση ISO, καθορίζει την τεχνική για τη λήψη δείγματος για ανάλυση από ένα δείγμα ελαιούχων σπόρων για το εργαστήριο.  Σημειώσεις 1. Οι τεχνικές για τη λήψη δειγμάτων για εργαστήριο, αντιπροσωπευτικών μιας προς παράδοση ποσότητος ελαιούχων σπόρων, περιγράφονται στη σύσταση "ISO R 542, Ελαιούχοι σπόροι - Δειγματοληψία (1)".  2. Ορισμένες συμβάσεις που αφορούν το εμπόριο ελαιούχων σπόρων, προδιαγράφουν την ανάλυση του δείγματος, ως αυτό έχει δηλαδή περιέχον και τα τυχόν ξένα σώματα. Αφ' ετέρου, ορισμένες συμβάσεις προδιαγράφουν την προκαταρκτική και ποσοτική απομάκρυνση των  ξένων σωμάτων και την ανάλυση των κεχωρισμένων καθαρών σπόρων. Η ανάλυση των ξένων σωμάτων μπορεί να ζητηθεί επίσης.   2. Αρχή  Το δείγμα για ανάλυση λαμβάνεται από το δείγμα για το εργαστήριο κατόπιν απομακρύνσεως του μεγάλου μεγέθους ξένων σωμάτων αν είναι απαραίτητο, με κατάλληλη αναγωγή χρησιμοποιώντας τη μια ή την άλλη από τις ορισθείσες συσκευές διαιρέσεως και  φροντίζοντας ώστε το προς ανάλυση δείγμα να είναι στο σύνολό του αντιπροσωπευτικό του δείγματος για το εργαστήριο.  Το δείγμα για ανάλυση, είτε αυτό ευρίσκεται στην αρχική του κατάσταση είτε έχει αποχωρισθεί από τα ξένα σώματα, προετοιμάζεται για την ανάλυση σύμφωνα με την οριζόμενη τεχνική στην αντίστοιχη μέθοδο.   3. Εξοπλισμός  Διαιρέτης Συσκευή για διαίρεση σε τέταρτα, διαιρέτης κωνικός, διαιρέτης με πολλαπλές σχισμές ή άλλες συσκευές αναγωγής που εξασφαλίζουν ομοιόμορφη κατανομή των συστατικών του δείγματος για εργαστήριο στο δείγμα για ανάλυση.   4. Αναγωγή του δείγματος για το εργαστήριο  Αφού έχουν, αν είναι απαραίτητο, απομακρυνθεί και ζυγισθεί τα μεγάλου μεγέθους ξένα σώματα, να αναμιχθεί με επιμέλεια το δείγμα για το εργαστήριο για να καταστεί όσο το δυνατόν πιο ομοιογενές και, με τη  βοήθεια συσκευής διαιρέσεως που να ταιριάζει στη φύση των σπόρων, να εκτελεσθούν οι διαδοχικές αναγωγές μέχρις ότου ληφθεί κατά προσέγγιση η μάζα του υλικού που υποδεικνύεται στον πίνακα 1.    ΠΙΝΑΚΑΣ I  "" ID="1">Κοπρά> ID="2">Cocos nucifera Linnaeus> ID="3">1 000"> ID="1">Κίκκις Συλλικύπριο> ID="2">Ricinus communis Linnaeus> ID="3">600"> ID="1">Φοινικοειδές> ID="2">Elaeis guineensis N. J. Jacquin> ID="3">600"> ID="1">Αραχίδα>  ID="2">Arachis hypogaea Linnaeus> ID="3">600"> ID="1">Καριτέ> ID="2">Butyrospermum paradoxum (C.F. Gaertner) Hepper> ID="3">500"> ID="1">Κολοκύνθη> ID="2">Cucurbita pepo Linnaeus> ID="3">500"> ID="1">Ηλίανθος> ID="2">Helianthus annuus Linnaeus>  ID="3">500"> ID="1">Σόγια> ID="2">Glycine max, Linnaeus Merrill> ID="3">500"> ID="1">Βαμβάκι> ID="2">Gossypium sp.> ID="3">500"> ID="1">Κάνναβις> ID="2">Cannabis sativa Linnaeus> ID="3">200"> ID="1">Λινάρι> ID="2">Linum usitatissimum Linnaeus>  ID="3">200"> ID="1">Αγριοκράμβη> ID="2">Brassica napus Linnaeus> ID="3">200"> ID="1">Γογγύλιο> ID="2">Brassica rapa Linnaeus> ID="3">200"> ID="1">Μήκων> ID="2">Papaver somniferum Linnaeus> ID="3">200"> ID="1">Λευκό σινάπι> ID="2">Sinapis alba  Linnaeus> ID="3">200"> ID="1">Μαύρο σινάπι> ID="2">Brassica nigra Linnaeus W.D.J. Koch> ID="3">200"> ID="1">Σησάμι> ID="2">Sesamum indicum Linnaeus> ID="3">200""Σημείωση: Για τους σπόρους που δεν αναφέρονται στον ανωτέρω πίνακα, οι ελάχιστες μάζες  θα είναι οι ίδιες για τους σπόρους ισοδυνάμων διαστάσεων.>  5. Διαχωρισμός των ξένων σωμάτων  Εάν ζητείται η απομάκρυνση των ξένων σωμάτων, να ακολουθηθεί η μέθοδος εργασίας που περιγράφεται στη σύσταση ISO R 658 "Ελαιούχοι σπόροι - Προσδιορισμός της περιεκτικότητος σε ξένα σώματα (2)".    (1) Περιλαμβάνεται στο Παράρτημα I.  (2) Περιλαμβάνεται στο Παράρτημα IV.       ΠΑΡΑΡΤΗΜΑ III   Σύσταση ISO R 665 (Φεβρουάριος 1968) ΕΛΑΙΟΥΧΟΙ ΣΠΟΡΟΙ ΠΡΟΣΔΙΟΡΙΣΜΟΣ ΤΗΣ ΠΕΡΙΕΚΤΙΚΟΤΗΤΟΣ ΣΕ ΝΕΡΟ ΚΑΙ ΠΤΗΤΙΚΕΣ ΥΛΕΣ   1. Αντικείμενο  Η παρούσα σύσταση ISO περιγράφει μέθοδο προσδιορισμού της περιεκτικότητος σε νερό και πτητικές ύλες των ελαιούχων σπόρων.   2. Ορισμός  Με τον όρο "νερό" και "πτητικές ύλες", εννοούμε την απώλεια μάζας στις πειραματικές συνθήκες που προβλέπονται κατωτέρω.   3. Αρχή  3.1 Προσδιορισμός της περιεκτικότητος σε νερό και πτητικές ύλες του προϊόντος ως έχει (καθαροί σπόροι + ξένα σώματα) με ξήρανση σε θερμοκρασία πλησίον των 103oC, μέσα σε ομοιόμορφα θερμαινόμενο κλίβανο και σε ατμοσφαιρική πίεση μέχρις  επιτεύξεως πρακτικά σταθερού βάρους.  3.2 Αν ζητηθεί, είναι δυνατόν να προσδιορισθεί η περιεκτικότητα σε νερό και πτητικές ύλες αποκλειστικά των καθαρών σπόρων.   4. Εξοπλισμός  4.1 Αναλυτικός ζυγός 4.2 Μηχανικός συνθλίπτης εύκολος στο καθάρισμα, ενδεδειγμένος για σπόρους και που να επιτρέπει τη σύνθλιψή τους χωρίς αύξηση της θερμοκρασίας τους και χωρίς αισθητή μεταβολή στην περιεκτικότητά τους σε νερό και λάδι.  4.3 Μηχανικός τρίφτης ή, σε περίπτωση ελλείψεως, τρίφτης χειρός.  4.4 Δοχείο μεταλλικό, απρόσβλητο, με επίπεδο πυθμένα εφοδιασμένο με κάλυμμα καλά προσαρμοσμένο το οποίο επιτρέπει μία κατανομή της ποσότητος δοκιμής εκ 0,2 γραμμαρίων περίπου, κατά τετραγωνικό εκατοστό (π.χ. διάμετρος δοχείου 70 χιλιοστόμετρα- ύψος 30  με 40 χιλιοστόμετρα).  Τα υάλινα δοχεία, με εσμυρισμένο πώμα, δύνανται να χρησιμοποιηθούν επίσης κατόπιν συμφωνίας μεταξύ πωλητή και αγοραστή.  4.5 Ηλεκτρικά θερμαινόμενος κλίβανος που διαθέτει καλό φυσικό αερισμό, ρυθμιζόμενος με τέτοιο τρόπο ώστε η θερμοκρασία πέριξ των δειγμάτων του αέρος και των φερόντων τα δείγματα δίσκων, να περιλαμβάνεται υπό κανονικές συνθήκες μεταξύ 101 και 105 βαθμών  Κελσίου.  4.6 Ξηραντήρας που περιέχει δραστικό αφυδατικό όπως φωσφορικό ανυδρίτη, σίλικα γκελ (silica gel), ενεργοποιημένη αλουμίνα, κ.λ.π. και εφοδιασμένος με μεταλλική πλάκα επιτρέπουσα τη γρήγορη ψύξη των δοχείων.   5. Μέθοδος εργασίας  5.1 Ετοιμασία του δείγματος 5.1.1 Ενεργείστε επί του προς ανάλυση δείγματος, που ελήφθη σύμφωνα με τη σύσταση ISO R 664 "Ελαιούχοι σπόροι - Αναγωγή των δειγμάτων για το εργαστήριο σε δείγματα για ανάλυση"(1). Αν, προ της αναγωγής του δείγματος για το εργαστήριο, απεμακρύνθησαν τα  ξένα ευμεγέθη μη ελαιούχα σώματα, τούτο θα ληφθεί υπόψη στους υπολογισμούς (βλέπε παράγραφο 6.3.1). Ανάλογα με τους όρους του συμβολαίου, ενεργείστε επί του προς ανάλυση δείγματος ως έχει, ή αφού απομακρύνετε τα ξένα σώματα.  5.1.2 Για τους σπόρους κοπρά ξύστε το προϊόν με το χέρι ή, κατά προτίμηση, με το μηχανικό τρίφτη (4.3) πράγμα που επιτρέπει τη χρησιμοποίηση ολόκληρου του δείγματος για ανάλυση. Αν κάνετε την εργασία με το χέρι, πράγμα που δεν επιτρέπει να τριφτεί όλο  το προς ανάλυση δείγμα, θα υποχρεωθείτε να λάβετε ένα υπό-δείγμα το δυνατόν αντιπροσωπευτικότερο και να λάβετε υπόψη, για το σκοπό αυτό, το μέγεθος και το χρώμα των διαφόρων τεμαχιδίων.  Το μήκος των μορίων του ξύσματος μπορεί να υπερβαίνει τα 2 χιλιοστόμετρα, αλλά δεν πρέπει να είναι μεγαλύτερο από 5 χιλιοστόμετρα. Αναμίξτε το ξύσμα με επιμέλεια και πραγματοποιείστε τον προσδιορισμό χωρίς καθυστέρηση.  5.1.3 Για τους σπόρους μέσου μεγέθους (π.χ. αραχίς, σόγια κλπ.) με εξαίρεση τους ηλιανθόσπορους και βαμβακόσπορους που έχουν συμφυές μικρό χνούδι, συνθλίψτε το προς ανάλυση δείγμα στο μηχανικό συνθλίπτη (4.2) αφού προηγουμένως τον καθαρίσετε καλά, μέχρι  να ληφθούν μόρια έχοντα το πολύ 2 χιλιοστόμετρα στην πιο μεγάλη τους διάσταση. Απορρίψατε την κεφαλή της αλέσεως (1/20 περίπου του δείγματος), συλλέξτε το υπόλοιπο, αναμίξτε το με επιμέλεια και πραγματοποιείστε τον προσδιορισμό χωρίς καθυστέρηση.  5.1.4 Οι μικροί σπόροι (π.χ. λίνου, αγριοκράμβης, καννάβεως κλπ.) καθώς επίσης και οι σπόροι του καρδάμου, οι ηλιανθόσποροι και οι βαμβακόσποροι που έχουν σύμφυτο μικρό χνούδι, χρησιμοποιούνται χωρίς προηγούμενη σύνθλιψη.  5.2 Ποσότητα δοκιμής 5.2.1 Ζυγίστε το δοχείο (4.4) με το κάλυμμά του, αφού το έχετε αφήσει ανοικτό τουλάχιστον για 30 λεπτά μέσα στον ξηραντήρα (4.6) στη θερμοκρασία του εργαστηρίου.  5.2.2 Ζυγίστε με ακρίβεια 0,001 γραμμαρίων περίπου μέσα στο δοχείο,  είτε 5 +- 0,5 γραμμάρια εκ του προϊόντος του ξύσματος (βλέπε παράγραφος 5.1.2) για τους καρπούς κοπρά ή εκ του προϊόντος της αλέσεως (βλέπε παράγραφο 5.1.3) για τους σπόρους μέσου μεγέθους, εκτός από τους ηλιανθόσπορους και βαμβακόσπορους που έχουν  σύμφυτο μικρό χνούδι,  είτε από 5 μέχρι 10 γραμμάρια ολοκλήρων ηλιανθοσπόρων και βαμβακοσπόρων με σύμφυτο μικρό χνούδι και των μικρών σπόρων. Διαμοιράστε ομοιόμορφα την ουσία πάνω σε όλο τον πυθμένα του δοχείου και κλείστε το δοχείο με το κάλυμμά του.  Ζυγίστε το σύνολο.  5.2.3 Ενεργείστε όσο το δυνατόν ταχύτερα για να αποφύγετε κάθε αισθητή τροποποίηση της περιεκτικότητος σε νερό.  5.3 Προσδιορισμός Τοποθετείστε το δοχείο που περιέχει την ποσότητα δοκιμής χωρίς κάλυμμα μέσα στον κλίβανο (4.5) που έχετε ρυθμίσει προηγουμένως στους 103 +- 2o C.  Κλείστε τον κλίβανο. Μετά παραμονή 3 ωρών (από 12 μέχρι 16 ώρες για τους βαμβακόσπορους με σύμφυτο μικρό χνούδι) που υπολογίζονται από τη στιγμή που η θερμοκρασία ανήλθε στους 103 oC, ανοίξτε το θερμοθάλαμο, κλείστε αμέσως το δοχείο με το κάλυμμά του,  και τοποθετείστε το σύνολο μέσα στον ξηραντήρα.  Μόλις το δοχείο κρυώσει στη θερμοκρασία του εργαστηρίου, ζυγίστε το. Ξανατοποθετείστε το δοχείο χωρίς κάλυμμα, στο θερμοθάλαμο για μια ώρα, αποσύρατέ το αφού το κλείσετε, αφήστε το να κρυώσει και ζυγίστε το ενεργώντας όπως προηγουμένως.  Αν η διαφορά μεταξύ των δύο ζυγίσεων είναι ίση ή κατώτερη των 0,005 γραμμαρίων (για ποσότητα δοκιμής 5 γραμμαρίων), θεωρήστε την εργασία ως λήξασα.  Σε αντίθετη περίπτωση αφήστε να παραμείνει διαδοχικά ανά μία ώρα μέσα στο θερμοθάλαμο, μέχρις ότου η απόκλιση μεταξύ δύο διαδοχικών ζυγίσεων να είναι ίση ή μικρότερη των 0,005 γραμμαρίων.  Κάντε όλες τις ζυγίσεις με ακρίβεια περίπου 0,001 γραμμαρίων. Κάντε δύο προσδιορισμούς στο ίδιο παρασκευασμένο δείγμα.   6. Έκφραση των αποτελεσμάτων  6.1 Μέθοδος υπολογισμού και τύπος Υπολογίστε την περιεκτικότητα σε νερό και πτητικές ύλες επί τοις εκατό κατά μάζα προϊόντος ως έχει, με τη βοήθεια του τύπου.  Νερό και πτητικές ύλες επί τοις εκατό κατά μάζα =  x 100 όπου M0 είναι η μάζα, σε γραμμάρια, του δοχείου,  M1 είναι η μάζα, σε γραμμάρια, του δοχείου μαζί με την ποσότητα δοκιμής προ της ξηράνσεως,  M2 είναι η μάζα, σε γραμμάρια, του δοχείου μαζί με την ποσότητα δοκιμής μετά την ξήρανση.  Πάρτε σαν αποτέλεσμα τον αριθμητικό μέσο όρο των δύο προσδιορισμών, εάν πληρούνται οι συνθήκες επαναληπτικότητος.  Σε αντίθετη περίπτωση, επαναλάβετε τον προσδιορισμό σε δύο άλλες ποσότητες δοκιμής. Εάν και αυτή τη φορά, η διαφορά υπερβαίνει τα 0,2 γραμ. ανά 100 γραμ. δείγματος, πάρτε σαν αποτέλεσμα τον αριθμητικό μέσο όρο των τεσσάρων πραγματοποιηθέντων  προσδιορισμών, εάν η μεγίστη απόκλιση μεταξύ των επί μέρους αποτελεσμάτων δεν ξεπερνά τα 0,5 γραμ. για 100 γραμ. του δείγματος.  Δώστε τα αποτελέσματα μ' ένα δεκαδικό ψηφίο.  6.2 Επαναληπτικότητα Η διαφορά μεταξύ των αποτελεσμάτων των δύο προσδιορισμών που πραγματοποιούνται συγχρόνως ή πολύ γρήγορα ο ένας μετά τον άλλο από τον ίδιο αναλυτή δεν πρέπει να υπερβαίνει τα 0,2 γραμ. νερού και πτητικών υλών για τα 100 γραμ. του δείγματος.  6.3 Παρατηρήσεις 6.3.1 Αν προ της αναλύσεως, απεμακρύνθησαν από το δείγμα τα ευμεγέθη ξένα μη ελαιούχα σώματα (βλέπε παράγραφος 5.1.1) διορθώστε το αποτέλεσμα που βρέθηκε ανωτέρω (βλέπε παράγραφος 6.1) μέσω του τύπου Νερό και πτητικές ύλες επί τοις εκατό κατά μάζα = h x  όπου:  h είναι η περιεκτικότητα σε νερό και πτητικές ύλες του δείγματος, εκφρασμένη επί τοις εκατό, κατά μάζα, υπολογισμένη σύμφωνα με τον τύπο που υποδεικνύεται στην παράγραφο 6.1,  X είναι η επί τοις εκατό, κατά μάζα, περιεκτικότητα σε ευμεγέθη ξένα σώματα που έχουν απομακρυνθεί εκ των προτέρων από το αρχικό προϊόν ως είχε.  6.3.2 Αν ο προσδιορισμός της περιεκτικότητος σε νερό και πτητικές ύλες έγινε στους αμιγείς σπόρους, υπολογείστε επίσης την περιεκτικότητα σε νερό και πτητικές ύλες, σύμφωνα με τον τύπο που υποδεικνύεται στην παράγραφο 6.1.   7. Σημείωση για τη μέθοδο εργασίας  Μη βάζετε ποτέ στον κλίβανο μαζί προϊόντα υγρά με προϊόντα μισοξηραμένα, διότι τούτο έχει ως αποτέλεσμα να εφυδατωθούν πάλι μερικώς αυτά τα τελευταία.   8. Έκθεση αναλύσεως  Η έκθεση αναλύσεως πρέπει να εμφαίνει τη χρησιμοποιουμένη μέθοδο και τα ληφθέντα αποτελέσματα, διευκρινίζοντας αν αυτά αντιπροσωπεύουν την περιεκτικότητα σε νερό και πτητικές ύλες του προϊόντος ως έχει ή των αμιγών σπόρων.  Πρέπει, επί πλέον, να γίνει μνεία όλων των λεπτομερειών της εργασίας που δεν προβλέπονται στην παρούσα σύσταση ή είναι προαιρετικές καθώς επίσης και τα ενδεχόμενα περιστατικά που είναι δυνατό να έχουν επιδράσει επί των αποτελεσμάτων.  Η έκθεση αναλύσεως οφείλει επίσης να δίνει όλες τις αναγκαίες πληροφορίες για την πλήρη ταυτοποίηση του δείγματος.    (1) Περιλαμβάνεται στο Παράρτημα II.       ΠΑΡΑΡΤΗΜΑ IV   Σύσταση ISO R 658 (Φεβρουάριος 1968) ΕΛΑΙΟΥΧΟΙ ΣΠΟΡΟΙ ΠΡΟΣΔΙΟΡΙΣΜΟΣ ΤΗΣ ΠΕΡΙΕΚΤΙΚΟΤΗΤΟΣ ΣΕ ΞΕΝΑ ΣΩΜΑΤΑ   1. Αντικείμενο  Η παρούσα σύσταση ISO έχει ως αντικείμενο να περιγράψει μία μέθοδο προσδιορισμού της περιεκτικότητος σε ξένα σώματα των ελαιούχων σπόρων που χρησιμοποιούνται ως βιομηχανική πρώτη ύλη και επίσης να καθορίσει τις διάφορες κατηγορίες ξένων  σωμάτων στη συνήθη τους εμφάνιση.   2. Ορισμοί  2.1 Με τον όρο ξένα σώματα εννοούμε όλα τα σώματα, οργανικά και μη οργανικά, που είναι ξένα προς τους σπόρους του βασικού είδους.  2.2 Με τον όρο σκόνες εννοούμε τα μόρια που περνούν, ανάλογα με το υπό ανάλυση είδος, από το κόσκινο που υποδεικνύεται στον πίνακα 1 (βλέπε παράγραφος 5.2.1).  Στην περίπτωση της αραχίδος, το άλευρο των σπόρων που περιέχεται μέσα στις σκόνες δεν θεωρείται ξένο σώμα.  2.3 Με τον όρο μη ελαιούχα ξένα σώματα εννοούμε τα μη ελαιούχα ευμεγέθη ξένα σώματα (θραύσματα ξύλου, τεμάχια μετάλλου, πέτρες, σπόρους φυτών μη ελαιούχων), κομμάτια μίσχων, φύλλων και κάθε άλλου μέρους μη ελαιούχου σύμφυτα με τον υπό ανάλυση ελαιούχο  σπόρο (π.χ. θραύσματα κελύφους ελεύθερα ή προσκολλημένα στους καρπούς φοίνικος), τα οποία κατακρατούνται από τα κόσκινα που φαίνονται στον πίνακα 1. Για τους σπόρους που πωλούνται με το κέλυφός τους, παραδείγματος χάριν οι σπόροι ηλιάνθου (Helianthus  annuus Linnaeus) ή κολοκύνθης (Cucurbita pepo Linnaeus) τα ελεύθερα κελύφη δεν θεωρούνται ως ξένα σώματα παρά στο μέτρο όπου η αναλογία τους ξεπερνά εκείνη που αντιστοιχεί στους καρπούς που ευρίσκονται στο ίδιο δείγμα.  2.4 Με τον όρο ελαιούχα ξένα σώματα εννοούμε τους ξένους ελαιούχους σπόρους.   3. Αρχή  Διαχωρισμός των ξένων σωμάτων με κοσκίνισμα και διαλογή, σε τρεις κατηγορίες:  - σκόνες,  - μη ελαιούχα ξένα σώματα,  - ελαιούχα ξένα σώματα.  Προσδιορισμός της μάζας κάθε κατηγορίας.   4. Εξοπλισμός  4.1 Κόσκινο (βλέπε πίνακα 1) 4.2 Μικρές λαβίδες ή άλλα κατάλληλα όργανα 4.3 Αναλυτικός ζυγός.   5. Μέθοδος Εργασίας  5.1 Ποσότητα δοκιμής Η ποσότητα δοκιμής αποτελείται από το δείγμα προς ανάλυση που προέρχεται από την αναγωγή του δείγματος για το εργαστήριο σύμφωνα με τη σύσταση ISO R 664 "Ελαιούχοι σπόροι - Αναγωγή των δειγμάτων για το εργαστήριο σε δείγματα προς ανάλυση"(1). Ζυγίστε την ποσότητα δοκιμής με ακρίβεια τουλάχιστον 0,1%.  5.2 Προσδιορισμός Ο προσδιορισμός της περιεκτικότητος σε ξένα σώματα πρέπει να γίνει αρκετά γρήγορα για να μην υπάρξουν αισθητές αλλαγές στην υγρασία των σπόρων.  5.2.1. Απομάκρυνση της σκόνης Απομακρύνατε τις σκόνες ποσοτικά με κοσκίνισμα της ποσότητος δοκιμής πάνω σε κόσκινο του οποίου τα κυκλικά ανοίγματα θα έχουν τη διάμετρο που υποδεικνύεται στον πίνακα 1. Συλλέξτε τις σκόνες και ζυγίστε τες με ακρίβεια 0,01 γραμμαρίων.    ΠΙΝΑΚΑΣ 1 Διάμετρος των ανοιγμάτων του κοσκίνου  "" ID="1">Κοπρά, σπόροι μέσου μεγέθους> ID="2">2,0"> ID="1">Μικροί σπόροι (Papaver somniferum, Linnaeus, Brassica sp., Sinapis sp., Nicotiana sp.)> ID="2">0,5"> ID="1">Όλοι οι άλλοι ελαιούχοι σπόροι>  ID="2">1,0"> 5.2.1.1 Στην περίπτωση της αραχίδος, συλλέξτε όλες τις ούτω ληφθείσες σκόνες που περιλαμβάνουν τις άγονες σκόνες και τις σκόνες των σπόρων, ζυγίστε τες με ακρίβεια 0,01 γραμμαρίων και προσδιορίστε την περιεκτικότητά τους σε έλαιο. Προσδιορίστε συγχρόνως  την περιεκτικότητα σε έλαιο των καθαρών σπόρων έτσι ώστε να υπολογίσετε την περιεκτικότητα σε άγονες σκόνες.  5.2.2 Διαχωρισμός των ελαιούχων και μη ελαιούχων ξένων σωμάτων 5.2.2.1 Γενική περίπτωση (κοπρά, σπόροι μέσου μεγέθους) Στο κλάσμα που συγκρατείται από το κόσκινο που υποδεικνύεται στον πίνακα 1, διαχωρίστε με τη βοήθεια μιας λαβίδος (ή οποιουδήποτε άλλου κατάλληλου οργάνου) αφ' ενός, τα μη ελαιούχα ξένα σώματα (2.3) ξεκολλώντας εν ανάγκη τα κομμάτια του φλοιού τα  προσκολλημένα στους σπόρους (περίπτωση των καρπών φοίνικος), κι αφ' ετέρου τα ελαιούχα ξένα σώματα (2.4).  Ζυγίστε ξεχωριστά, με ακρίβεια 0,01 γραμμαρίων, κάθε κατηγορία ξένων σωμάτων.  Εάν η σύμβαση το καθορίζει, σημειώστε τη φύση των ελαιούχων ξένων σωμάτων για να το αναφέρετε στην έκθεση αναλύσεως.  5.2.2.2 Περίπτωση μικρών σπόρων Μεταφέρατε το κλάσμα που έχει συγκρατηθεί από το κόσκινο που υποδεικνύεται στον πίνακα 1 πάνω σ' ένα δεύτερο κόσκινο, κατάλληλο να συγκρατεί τα ξένα σώματα που είναι μεγαλύτερα από τους σπόρους (ή διαχωρίστε αυτά τα ξένα σώματα με τη βοήθεια μιας  λαβίδος ή παντός άλλου κατάλληλου οργάνου).  Διαχωρίστε αυτό το κλάσμα των ξένων σωμάτων σε μη ελαιούχα (2.3) και σε ελαιούχα ξένα σώματα (2.4).  Ζυγίστε ξεχωριστά, με μια ακρίβεια 0,01 γραμμαρίων, τις σκόνες και τα δύο κλάσματα των ξένων σωμάτων, (μη ελαιούχων και ελαιούχων) που είναι πιο ογκώδη από τους σπόρους, καθώς επίσης και τους σπόρους τους μερικώς διαλεγμένους.  Σ' ένα τμήμα υποπολλαπλάσιο αυτού του τελευταίου κλάσματος σπόρων (τουλάχιστον 10 γραμμάρια ζυγισμένα με ακρίβεια 0,01 γραμμαρίων περίπου) διαχωρίστε κατόπιν με διαλογή, αφ' ενός τα μη ελαιούχα ξένα σώματα που έχουν κατά προσέγγιση το μέγεθος των  καθαρών σπόρων, και αφ' ετέρου τους μικρούς ξένους ελαιούχους σπόρους. Ζυγίστε με ακρίβεια 0,001 γραμμαρίων αυτά τα δύο κλάσματα ξένων σωμάτων.  5.2.3 Αν ζητηθεί, μπορείτε να συγκεντρώσετε και να ζυγίσετε τους ξένους ελαιούχους σπόρους κατά είδη, για να αναφέρετε κατόπιν στην έκθεση αναλύσεως την επί τοις εκατό αναλογία κάθε είδους.  5.2.4 Πραγματοποιείστε δύο προσδιορισμούς στο ίδιο δείγμα.   6. Έκφραση των αποτελεσμάτων  6.1 Μέθοδος υπολογισμού και τύπος 6.1.1 Αναγράψατε την περιεκτικότητα για κάθε κατηγορία ξένων σωμάτων επί τοις εκατό κατά μάζα σπόρων, ως έχουν. Το άθροισμά τους αντιπροσωπεύει την επί τοις εκατό περιεκτικότητα σε συνολικά ξένα σώματα.  6.1.2 Όταν ο προσδιορισμός της περιεκτικότητος σε ξένα σώματα γίνεται επί του συνόλου της ποσότητος δοκιμής (βλέπε παράγραφο 5.2.2.1), οι επί τοις εκατό περιεκτικότητες υπολογίζονται με τον ακόλουθο τρόπο:  Σκόνες, επί τοις εκατό P = M1 x  Ξένα σώματα μη ελαιούχα, επί τοις εκατό In = M2 x  Ξένα σώματα ελαιούχα, επί τοις εκατό I0 =M3 x  Συνολικά ξένα σώματα, επί τοις εκατό It = P + In + I0 όπου:  M1, M2, M3 είναι η μάζα, σε γραμμάρια, της κάθε κατηγορίας ξένων σωμάτων,  M0, είναι η μάζα, σε γραμμάρια της ποσότητος δοκιμής.  6.1.3 Όταν μόνο ένα μέρος ξένων σωμάτων διαχωρίζεται από τη συνολική ποσότητα δοκιμής, και το άλλο διαχωρίζεται από ένα μέρος που αποτελεί υποπολλαπλάσιο του υπολοίπου (περίπτωση μικρών σπόρων της παραγράφου 5.2.2.2), οι επί τοις εκατό περιεκτικότητες  υπολογίζονται με τον ακόλουθο τρόπο:  Σκόνες, επί τοις εκατό P = M1 +  Ξένα σώματα μη ελαιούχα, επί τοις εκατό In = (M2a + M2b x ) x  Ξένα σώματα ελαιούχα, επί τοις εκατό I0 = (M3a + M3b x ) x Συνολικά ξένα σώματα, επί τοις εκατό It = P + In+I0 όπου M1 είναι η μάζα σκόνης σε γραμμάρια,  M2a είναι η μάζα, σε γραμμάρια, του κλάσματος των ξένων σωμάτων των μη ελαιούχων που είναι πιο ογκώδη από τους σπόρους του βασικού είδους και τα οποία έχουν διαχωριστεί από τη συνολική ποσότητα δοκιμής,  M3a είναι η μάζα, σε γραμμάρια, του κλάσματος των ελαιούχων ξένων σωμάτων που είναι πιο ογκώδη από τους σπόρους του βασικού είδους, και τα οποία έχουν διαχωριστεί από την συνολική ποσότητα δοκιμής,  M3b είναι η μάζα, σε γραμμάρια, του κλάσματος των ελαιούχων ξένων σωμάτων, τα οποία έχουν κατά προσέγγιση το μέγεθος των σπόρων του βασικού είδους και τα οποία έχουν διαχωριστεί από ένα τμήμα που αποτελεί υποπολλαπλάσιο του ληφθέντος υπολοίπου, αφού  απομακρυνθούν από την ποσότητα δοκιμής οι σκόνες και τα ξένα σώματα που είναι ογκωδέστερα από τους σπόρους του βασικού είδους,  M0 είναι η μάζα, σε γραμμάρια, της αρχικής ποσότητος δοκιμής,  Ma είναι η μάζα, σε γραμμάρια, του υπολοίπου, το οποίο λαμβάνεται αφού απομακρυνθούν από την αρχική ποσότητα δοκιμής οι σκόνες και τα ξένα σώματα που είναι ογκωδέστερα από τους σπόρους του βασικού είδους,  (Ma = M0   M1   M2a   M3a) Mb είναι η μάζα, σε γραμμάρια, του τμήματος που αποτελεί υποπολλαπλάσιο του υπολοίπου Ma από το οποίο τμήμα έχουν απομακρυνθεί τα ξένα σώματα που έχουν κατά προσέγγιση το μέγεθος των σπόρων του βασικού είδους.  6.1.4 Στην περίπτωση της αραχίδος οι επί τοις εκατό περιεκτικότητες υπολογίζονται ως ακολούθως:  Συνολικές σκόνες, επί τοις εκατό P = M1 x  Άγονες σκόνες, επί τοις εκατό Ps = (1    Ξένα σώματα μη ελαιούχα, επί τοις εκατό In =  Ξένα σώματα ελαιούχα, επί τοις εκατό Io =  Συνολικά ξένα σώματα, επί τοις εκατό It = Ps + In + I0 όπου:  M1, M2, M3 είναι η μάζα, σε γραμμάρια, κάθε κατηγορίας ξένων σωμάτων,  M0, είναι η μάζα, σε γραμμάρια, της ποσότητος δοκιμής,  H είναι το ποσοστό επί τοις εκατό, σε μάζα ελαίου, των καθαρών σπόρων,  h είναι το ποσοστό επί τοις εκατό, σε μάζα ελαίου, της σκόνης.  6.1.5 Λάβετε σαν αποτέλεσμα τον αριθμητικό μέσο όρο των δύο προσδιορισμών όταν πληρούνται οι συνθήκες επαναληπτικότητος.  6.1.6 Αποδώσατε τα αποτελέσματα με δύο δεκαδικά ψηφία για τις περιεκτικότητες που δεν υπερβαίνουν το 0,5% και με ένα μόνο δεκαδικό ψηφίο για τις περιεκτικότητες τις μεγαλύτερες αυτού του ορίου.  6.2 Επαναληπτικότητα Η διαφορά μεταξύ των αποτελεσμάτων δύο προσδιορισμών που έγιναν συγχρόνως ή γρήγορα η μια μετά την άλλη από τον ίδιο αναλυτή δεν πρέπει να υπερβαίνουν τα ποσοστά επί τοις εκατό που υποδεικνύονται στον πίνακα 2.    ΠΙΝΑΚΑΣ 2 Αποδεκτή απόκλιση μεταξύ των αποτελεσμάτων που έδωσαν δύο παράλληλοι προσδιορισμοί  "" ID="1">Μέχρι 0,5 περιλαμβανομένου> ID="2">0,2"> ID="1">από 0,5 μη περιλαμβανομένου μέχρι 1,0 περιλαμβανομένου> ID="2">0,4"> ID="1">από 1,0 μη  περιλαμβανομένου μέχρι 2,0 περιλαμβανομένου> ID="2">0,6"> ID="1">από 2,0 μη περιλαμβανομένου μέχρι 3,0 περιλαμβανομένου> ID="2">0,8"> ID="1">από 3,0 μη περιλαμβανομένου μέχρι 4,0 περιλαμβανομένου> ID="2">1,0"> ID="1">από 4,0 μη περιλαμβανομένου μέχρι  5,0 περιλαμβανομένου> ID="2">1,2"> ID="1">από 5,0 μη περιλαμβανομένου μέχρι 6,0 περιλαμβανομένου> ID="2">1,4"> ID="1">πάνω από 6,0> ID="2">1,6"> Αν η απόκλιση είναι μεγαλύτερη από το ενδεικνυόμενο στον πίνακα 2 όρο, σχηματίστε δύο άλλες ποσότητες δοκιμής, αναλύστε τη μία ως ανωτέρω και κρατείστε την άλλη για να χρησιμεύσει ενδεχομένως για έναν τέταρτο προσδιορισμό. Σ' αυτήν την περίπτωση, πάρτε  σαν αποτέλεσμα τον αριθμητικό μέσο όρο του ληφθέντος αποτελέσματος από την τρίτη ανάλυση και του πλησιεστέρου πρ'ς αυτό αποτελέσματος από τα ληφθέντα από τις προηγούμενες αναλύσεις, υπό τον όρο ότι η απόκλιση δεν ξεπερνά το αποδεκτό όριο.  Σε αντίθετη περίπτωση, αναλύστε επίσης την τέταρτη ποσότητα δοκιμής και πάρτε σαν αποτέλεσμα το μέσο όρο των τεσσάρων προσδιορισμών.   7. Έκθεση αναλύσεως  Η έκθεση αναλύσεως πρέπει να εμφαίνει τη χρησιμοποιηθείσα μέθοδο και τα ληφθέντα αποτελέσματα. Εάν το προϊόν περιέχει ξένους ελαιούχους σπόρους, και αν η σύμβαση το ορίζει, υποδείξτε όχι μόνο τη συνολική επί τοις εκατό  περιεκτικότητά τους, αλλά επίσης και τη φύση τους.  Υποδείξτε ομοίως, εάν ζητείται το ποσοστό επί τοις εκατό του κάθε είδους των ελαιούχων σπόρων.  Η έκθεση αναλύσεως πρέπει ομοίως να αναφέρει όλες τις λεπτομερείς εργασίες που προβλέπονται στην παρούσα σύσταση ISO ή είναι προαιρετικές, καθώς επίσης και τα ενδεχόμενα περιστατικά που είναι δυνατό να έχουν επιδράσει επί των αποτελεσμάτων.  Η έκθεση αναλύσεως οφείλει ομοίως να δίδει τις πληροφορίες που είναι αναγκαίες για την πλήρη ταυτοποίηση του δείγματος.    (1) Περιλαμβάνεται στο Παράρτημα II.       ΠΑΡΑΡΤΗΜΑ V   Σύσταση ISO R 659 (Φεβρουάριος 1968) ΕΛΑΙΟΥΧΟΙ ΣΠΟΡΟΙ ΠΡΟΣΔΙΟΡΙΣΜΟΣ ΤΗΣ ΠΕΡΙΕΚΤΙΚΟΤΗΤΟΣ ΣΕ ΕΛΑΙΟ   1. Αντικείμενο  Η παρούσα σύσταση ISO περιγράφει μία μέθοδο προσδιορισμού της περιεκτικότητος σε έλαιο των ελαιούχων σπόρων που χρησιμοποιούνται ως πρώτη ύλη για τη βιομηχανία.   2. Ορισμός  Νοείται ως έλαιο το σύνολο των εκχυλιζομένων ουσιών υπό τις κατωτέρω συνθήκες εργασίας.   3. Αρχή  3.1 Προσδιορισμός της περιεκτικότητος σε έλαιο του προϊόντος ως έχει (σπόροι καθαροί συν ξένα σώματα) με εκχύλιση μέσω μιας καταλλήλου συσκευής, με τη βοήθεια ενός καταλλήλου διαλύτου, κανονικό εξάνιο ή πετρελαϊκό αιθέρα.  3.2 Αν ζητηθεί, μπορούμε να αναλύσουμε χωριστά τους καθαρούς σπόρους και τα ξένα σώματα.  3.3 Στην περίπτωση της αραχίδος, αν ζητηθεί, μπορούμε να αναλύσουμε χωριστά τους καθαρούς σπόρους, τις συνολικές σκόνες, τα μη ελαιούχα και τα ελαιούχα ξένα σώματα.   4. Αντιδραστήρια  4.1 Κανονικό εξάνιο ή, ελλείψει αυτού, πετρελαϊκός αιθήρ αποστάζων μεταξύ 40 και 60o Κελσίου και έχων δείκτη βρωμίου κατώτερο του 1. Το υπόλειμμα κατά την πλήρη εξάτμιση πρέπει να είναι, για τα δύο διαλυτικά, κατώτερο των 0,002  γραμμαρίων ανά 100 χιλιοστόλιτρα.  4.2 Άμμος πλυμένη με υδροχλωρικό οξύ και φουρνισμένη.  4.3 Ελαφρόπετρα σε μικρούς κόκκους, ξηραμένη εκ των προτέρων.  4.4 Πυκνό υδροχλωρικό οξύ, πυκνότητος = 1,19.   5. Εξοπλισμός  5.1 Κατάλληλη συσκευή εκχυλίσεως του ελαίου (χωρητικότητος σφαιρικής φιάλης 200 έως 250 χιλιοστόλιτρα).  5.2 Ηλεκτρικώς θερμαινόμενο λουτρό (αμμόλουτρο, υδρόλουτρο κλπ.).  5.3 Αναλυτικός ζυγός.  5.4 Ηλεκτρικώς θερμαινόμενος κλίβανος εφοδιασμένος με ένα όργανο ρυθμίσεως της θερμοκρασίας.  5.5 Μηχανικός συνθλίπτης εύκολος στο καθάρισμα, ο οποίος να είναι αντίστοιχος προς τη φύση των σπόρων και επιτρέπων την σύνθλιψη αυτών χωρίς ανύψωση της θερμοκρασίας και χωρίς αισθητή μείωση της περιεκτικότητός των σε νερό και έλαιο.  5.6 Μηχανικός τρίφτης ή, ελλείψει αυτού, χειροκίνητος.  5.7 Ιγδίο και ύπερος, από πορσελάνη, σίδηρο ή μπρούτζο ή, κατά προτίμηση, κατάλληλος μηχανικός μικρός συνθλίπτης.  5.8 Φυσίγγιο εκχυλίσεως και υποδοχέας από πεπιεσμένο υλικό, απηλλαγμένα υλών που είναι διαλυτές στο κανονικό εξάνιο ή στον πετρελαϊκό αιθέρα.  5.9 Δοχείο μεταλλικό με επίπεδο πυθμένα, διαμέτρου περίπου 100 χιλιοστομέτρων, και ύψους περίπου 40 χιλιοστομέτρων.  5.10 Δοχείο πορώδες κεραμικό, κυλινδρικής μορφής, εσωτερική διάμετρος: 68 χιλιοστόμετρα, εξωτερική διάμετρος: 80 χιλιοστόμετρα, ύψος 85 χιλιοστόμετρα, πάχος τοιχωμάτων και πυθμένος: 6 χιλιοστόμετρα.  5.11 Κλίβανος ατμίσεως, με ρυθμιζόμενη θερμοκρασία.  5.12 Σιφώνια των 2 χιλιοστολίτρων, βαθμολογημένη ανά 0,1 χιλιοστόλιτρο.  5.13 Ύαλος ωρολογίου, διαμέτρου 80 με 90 χιλιοστόμετρα.   6. Μέθοδος εργασίας  6.1 Προετοιμασία του δείγματος 6.1.1 Δουλέψτε επί του προς ανάλυση δείγματος, το οποίο ελήφθη σύμφωνα με τη σύσταση ISO R - 664 "Ελαιούχοι σπόροι - Αναγωγή των δειγμάτων για το εργαστήριο σε δείγματα για ανάλυση"(1). Εάν προ της αναγωγής του δείγματος για το εργαστήριο απεμακρύνθησαν  τα μη ελαιούχα ευμεγέθη ξένα σώματα, τούτο θα ληφθεί υπόψη στους υπολογισμούς (βλέπε παράγραφο 7.3.3).  Ανάλογα με τους όρους του συμβολαίου δουλέψτε επί του προς ανάλυση δείγματος ως έχει ή αφού του αφαιρέσετε τα ξένα σώματα.  6.1.2 Για την κοπρά, ξύστε το προϊόν με το χέρι ή κατά προτίμηση με το μηχανικό τρίφτη (5.6) ο οποίος επιτρέπει την επεξεργασία ολοκλήρου του προς ανάλυση δείγματος. Αν δουλέψετε με το χέρι, πράγμα το οποίο δεν επιτρέπει να τρίψετε όλο το προς ανάλυση  δείγμα, προσπαθείστε να πάρετε ένα υπό-δείγμα όσο το δυνατόν πιο αντιπροσωπευτικό και λάβετε υπόψη για το σκοπό αυτό το μέγεθος και το χρώμα των διαφόρων τεμαχιδίων.  Το μήκος των τεμαχιδίων που προέρχονται από το ξύσιμο μπορεί να υπερβαίνει τα 2 χιλιοστόμετρα, αλλά δεν πρέπει να είναι μεγαλύτερο από 5 χιλιοστόμετρα.  Αναμίξτε το ξύσμα με επιμέλεια και πραγματοποιείστε τον προσδιορισμό χωρίς καθυστέρηση.  6.1.3 Για τους μέσου μεγέθους σπόρους (π.χ. ηλιάνθου, αραχίδος, σόγιας) με εξαίρεση τους σπόρους του βάμβακος με σύμφυτο χνούδι αλέστε το προς ανάλυση δείγμα στο μηχανικό συνθλίπτη (5.5) αφού προηγουμένως τον πλύνετε καλά, μέχρι να λάβετε τεμαχίδια  έχοντα το πολύ 2 χιλιοστόμετρα στην πιο μεγάλη τους διάσταση. Απορρίψατε την κεφαλή της αλέσεως (περίπου 1/20 του δείγματος), συλλέξτε το υπόλοιπο, αναμίξτε το με επιμέλεια και πραγματοποιείστε τον προσδιορισμό χωρίς καθυστέρηση.  6.1.4 Για τους σπόρους του βάμβακος με σύμφυτο χνούδι ζυγίστε με ακρίβεια 0,01 γραμμαρίων, μέσα στο μεταλλικό δοχείο, του οποίου έχει ληφθεί το απόβαρο (5.9) περίπου 60 γραμμάρια εκ του προς ανάλυση δείγματος ως έχει. Τοποθετείστε το δοχείο με τους  σπόρους μέσα στον κλίβανο (5.4) τον οποίο θα προθερμάνετε στους 130o Κελσίου και αφήστε το να ξηρανθεί για 2 ώρες στους 130 +- 2o Κελσίου, κατόπιν τραβήξτε το δοχείο από τον κλίβανο και αφήστε το να ψυχθεί στον αέρα για 30 λεπτά περίπου. Μεταφέρατε τους  σπόρους τους ούτω ξηρανθέντες, σε ένα πορώδες κεραμικό δοχείο (5.10) του οποίου τα εσωτερικά τοιχώματα και ο πυθμένας έχουν προηγουμένως υγρανθεί με 1,5 χιλιοστόλιτρα πυκνού υδροχλωρικού οξέος (4.4) με τη βοήθεια ενός σιφωνίου (5.12), φροντίζοντας το  οξύ να απορροφηθεί εντελώς χωρίς να σχηματίσει προσκολλημένες σταγόνες. Κλείστε το δοχείο με την ύαλο ωρολογίου (5.13) και τοποθετήστε το μέσα στον κλίβανο ατμίσεως (5.11). Θερμάνετε εις τρόπον ώστε να φτάσετε σε 30 λεπτά τη θερμοκρασία των 115o  Κελσίου, την οποία δεν πρέπει να ξεπεράσετε, και διατηρήστε αυτή τη θερμοκρασία για 30 λεπτά ακόμη.  Βγάλτε το δοχείο από τον κλίβανο, αφήστε το να ψυχθεί για μια ώρα στον αέρα, ζυγίστε εκ νέου τους ούτω επεξεργασμένους σπόρους με ακρίβεια 0,01 γραμμαρίων περίπου, μετά συνθλίψτε τους σπόρους στο μηχανικό συνθλίπτη (5.5) και συνεχίστε όπως δεικνύεται  στην παράγραφο 6.1.3.  6.1.5 Οι μικροί σπόροι (π.χ. λίνου, αγριοκράμβης κλπ.) αναλύονται χωρίς προηγούμενη μηχανική σύνθλιψη.  6.2 Ποσότης δοκιμής 6.2.1 Η ποσότης δοκιμής πρέπει να είναι αντιπροσωπευτική του προς ανάλυση δείγματος.  6.2.2 Ζυγίστε με ακρίβεια 0,01 γραμμαρίων, περίπου 10 γραμμάρια,  - από το ξύσμα (6.1.2), αμέσως μετά το τέλος του ξυσίματος στην περίπτωση της κοπρά,  - από το προϊόν της αλέσεως (6.1.3), αμέσως μετά το τέλος της συνθλίψεως στην περίπτωση των σπόρων μέσου μεγέθους, με εξαίρεση τους σπόρους του βάμβακος με σύμφυτο λεπτό χνούδι,  - από το προϊόν της αλέσεως (6.1.4), αμέσως μετά το τέλος της συνθλίψεως στην περίπτωση των σπόρων του βάμβακος με σύμφυτο λεπτό χνούδι,  - από το δείγμα που προηγουμένως έχει αναμιχθεί καλά στην περίπτωση των μικρών σπόρων.  6.3 Προσδιορισμός 6.3.1 Στην περίπτωση της κοπρά και των σπόρων μέσου μεγέθους, περιλαμβανομένων και των σπόρων του βαμβακος με σύμφυτο χνούδι, τοποθετείστε τη δοκιμαστική ποσότητα στο φυσίγγιο και κλείστε με ένα πώμα από πεπιεσμένο υλικό.  6.3.2 Για τους μικρούς σπόρους, αλέστε την ποσότητα δοκιμής μέσα στο ιγδίο ή το μικρό συνθλίπτη (5.7), φροντίζοντας να μην μείνουν σπόροι ανέπαφοι. Μεταφέρατε χωρίς απώλεια μέσα στο φυσίγγιο (5.8) τους αλεσμένους σπόρους, χρησιμοποιώντας μια σπάτουλα.  Σκουπίστε με ένα πώμα από πεπιεσμένο υλικό (5.8) εμποτισμένο με διαλυτικό (4.1), το ιγδίο και τον ύπερο ή το κύπελλο του συνθλίπτη και τη σπάτουλα, κλείστε το φυσίγγιο με αυτό το πώμα.  6.3.3 Στην περίπτωση της αραχίδος, μπορούμε να τοποθετήσουμε μέσα στη φιάλη εκχυλίσεως (5.8) μία ποσότητα δοκιμής εκ 10 γραμμαρίων περίπου, η οποία να αποτελείται από τα διαχωρισθέντα κλάσματα των καθαρών σπόρων, των μη ελαιούχων ξένων σωμάτων και της  συνολικής σκόνης, σε ποσότητες ανάλογες με την περιεκτικότητα αυτών των διαφορετικών στοιχείων μέσα στο προς ανάλυση δείγμα.  6.3.4 Όταν οι σπόροι είναι πολύ υγροί (περιεκτικότης σε νερό ανωτέρα του 10%), τοποθετείστε για λίγο το φυσίγγιο πλήρες μέσα στον κλίβανο ο οποίος έχει θερμανθεί το πολύ στους 80o Κελσίου για να επαναφέρετε την υγρασία κάτω από 10%.  6.3.5 Πάρτε το απόβαρο, με ακρίβεια 0,001 γραμμαρίων περίπου από δύο σφαιρικές φιάλες, που να περιέχουν η κάθε μία 1 με 2 μικρούς κόκκους ελαφρόπετρας (4.3), οι οποίοι έχουν προηγουμένως ξηρανθεί σε μια θερμοκρασία των 103 +- 2o Κελσίου και ψυχθεί για  τουλάχιστον μία ώρα μέσα σε ένα ξηραντήρα.  Τοποθετείστε μέσα στη συσκευή εχυλίσεως (5.1) το φυσίγγιο (5.8) που περιέχει την ποσότητα δοκιμής. Χύστε μέσα σε μια σφαιρική φιάλη Α την αναγκαία ποσότητα διαλύτου (4.1). Προσαρμόστε τη σφαιρική φιάλη στη συσκευή εκχυλίσεως πάνω στο ηλεκτρικώς  θερμαινόμενο λουτρό (5.2). Οδηγείστε τη θέρμανση σε συνθήκες τέτοιες ώστε η παροχή της αναρροφήσεως να είναι τουλάχιστον τρεις σταγόνες το δευτερόλεπτο (κοχλασμός συγκρατημένος, όχι έντονος).  Μετά από εκχύλιση τεσσάρων ωρών, αφήστε να ψυχθεί. Βγάλτε το φυσίγγιο από τη συσκευή εκχυλίσεως, τοποθετείστε το σ' ένα ρεύμα αέρος για να απομακρυνθεί το μεγαλύτερο μέρος του διαλύτου που το διαβρέχει.  Αδειάστε το περιεχόμενο του φυσιγγίου μέσα στο ιγδίο (5.7), προσθέστε περίπου 10 γραμμάρια άμμου (4.2) και λειοτριβήσατε μέχρι του λεπτότερου δυνατού αποτελέσματος (στην περίπτωση χρησιμοποιήσεως ενός μικρού συνθλίπτη αλέστε χωρίς την προσθήκη άμμου).  Ξανατοποθετείστε το μείγμα μέσα στο φυσίγγιο κι' αυτό μέσα στην συσκευή εκχυλίσεως και συνεχίστε την εκχύλιση για 2 ώρες ακόμη, χρησιμοποιώντας την ίδια σφαιρική φιάλη Α.  Αφήστε να κρυώσει, βγάλτε εκ νέου το φυσίγγιο, απομακρύνετε το διαλύτη και επαναλάβατε ως ανωτέρω τη λειοτρίβηση (χωρίς νέα προσθήκη άμμου). Προβείτε σε μια τρίτη εκχύλιση, διαρκείας 2 ωρών, αυτή τη φορά όμως το προϊόν της εκχυλίσεως συλλέγεται στη  σφαιρική φιάλη Β.  Απομακρύνατε με απόσταξη σε αναβράζον υδρόλουτρο το μεγαλύτερο μέρος του διαλύτου των σφαιρικών φιαλών Α και Β.  Απομακρύνατε τα τελευταία ίχνη του διαλύτου, θερμαίνοντας τις σφαιρικές φιάλες για 20 λεπτά, σε μια θερμοκρασία 103 +- 2o Κελσίου. Διευκολύνατε αυτή την απομάκρυνση είτε προσφυσώντας αέρα από καιρού εις καιρόν, είτε εργαζόμενοι υπό ελαττωμένη πίεση.  Αφήστε να ψυχθούν οι σφαιρικές φιάλες σε ένα ξηραντήρα τουλάχιστον μία ώρα και ζυγίστε με ακρίβεια περίπου 0,001 γραμμαρίων. Θερμάνατε εκ νέου για 10 λεπτά στις ίδιες συνθήκες: ψύξτε και ζυγίστε.  Η διαφορά μεταξύ των δύο αυτών ζυγίσεων δεν πρέπει να ξεπερνά τα 0,001 γραμμάρια. Σε αντίθετη περίπτωση θερμάνατε εκ νέου για 10 λεπτά έως ότου η διαφορά μάζης είναι το πολύ ίση με 0,010 γραμμάρια. Σημειώστε την τελευταία ζύγιση της σφαιρικής φιάλης Α.   Εάν η μάζα του ελαίου μέσα στη σφαιρική φιάλη Β είναι το πολύ ίση με 0,010 γραμμάρια, η εργασία τελείωσε. Αν όχι, χρησιμοποιώντας τη σφαιρική φιάλη Β, κάντε μια καινούργια εκχύλιση για 2 ώρες και συνεχίστε τοιουτοτρόπως έως ότου η μάζα του ελαίου η  εξαχθείσα εκ της τελευταίας εκχυλίσεως είναι το πολύ ίση με 0,010 γραμμάρια. Σημειώστε την τελευταία ζύγιση της σφαιρικής φιάλης Β.  6.3.6 Το εξαχθέν έλαιο πρέπει να είναι διαυγές- αν όχι, προσδιορίστε την περιεκτικότητα σε ξένες ύλες. Για το σκοπό αυτό διαλύστε τις λιπαρές ουσίες μέσα στο διαλυτικό το χρησιμοποιηθεί για την εκχύλιση, διηθείστε δια διηθητικού χάρτου, προξηρανθέντος  προηγουμένως στους 103 +- 2o Κελσίου μέχρι σταθερού βάρους, ξεπλύνατε το φίλτρο πολλές φορές με το ίδιο διαλυτικό για να απομακρύνετε πλήρως το έλαιο. Ξηράνατε εκ νέου στους 103 +- 2o Κελσίου μέχρι σταθερού βάρους (για να ψύξετε και να ζυγίσετε το  διηθητικό χαρτί, χρησιμοποιείστε ένα κατάλληλο δοχείο εφοδιασμένο με κάλυμμα). Διορθώστε το αποτέλεσμα αναλόγως.  6.3.7 Αν ζητείται να γίνει ένας προσδιορισμός της περιεκτικότητος σε έλαια των καθαρών σπόρων, αναλύστε τους σπόρους χωριστά από τα ξένα σώματα, ενεργούντες όπως και για το προϊόν ως έχει.  6.3.8 Για να έχετε την περιεκτικότητα σε έλαια των ξένων σωμάτων κάνετε την ανάλυση με τον ίδιο τρόπο και για τους καθαρούς σπόρους, με τις ακόλουθες διαφοροποιήσεις:  - η ποσότης δοκιμής να είναι μικροτέρα των 10 γραμμαρίων, χωρίς εν τούτοις να κατέλθει κάτω των 2 γραμμαρίων,  - μπορούμε να περιοριστούμε σε μια μοναδική εκχύλιση 4 ωρών, δεδομένου ότι το μικρό σφάλμα που προκύπτει, πάνω στην περιεκτικότητα σε έλαιο, του προϊόντος ως έχει, είναι αμελητέον.  6.3.9 Πραγματοποιείστε δύο προσδιορισμούς πάνω στο ίδιο παρασκευασμένο δείγμα.   7. Έκφραση των αποτελεσμάτων  7.1 Μέθοδος υπολογισμού και τύπος Η περιεκτικότης σε έλαιο σε ποσοστό επί τοις εκατό κατά μάζα του προϊόντος ως έχει, υπολογίζεται μέσω του τύπου:  Έλαιο, επί τοις εκατό κατά μάζα =  x 100 όπου M1 είναι το άθροισμα των μαζών σε γραμμάρια των ελαίων που ευρέθηκαν μέσα στις σφαρικές φιάλες Α και Β στην τελευταία ζύγιση,  M0 είναι η μάζα, σε γραμμάρια της ποσότητος δοκιμής που υπεβλήθη σε εκχύλιση.  Πάρτε σαν αποτέλεσμα τον αριθμητικό μέσο όρο των δύο προσδιορισμών όταν πληρούνται οι συνθήκες επαναληπτικότητος. Σε αντίθετη περίπτωση επαναλάβετε την ανάλυση σε δύο άλλες ποσότητες δοκιμής. Αν κι αυτή ακόμη τη φορά η διαφορά ξεπερνά το 0,4% πάρτε σαν  αποτέλεσμα τον αριθμητικό μέσο όρο των τεσσάρων πραγματοποιηθέντων προσδιορισμών.  Εκφράστε το αποτέλεσμα με ένα δεκαδικό ψηφίο.  7.2 Επαναληπτικότης Η διαφορά μεταξύ των αποτελεσμάτων των δύο προσδιορισμών που πραγματοποιούνται συγχρόνως ή γρήγορα ο ένας μετά τον άλλο από τον ίδιο αναλυτή δεν πρέπει να υπερβαίνει τα 0,4 γραμμάρια ελαίου για τα 100 γραμμάρια δείγματος.  7.3 Παρατηρήσεις 7.3.1 Ο ίδιος τύπος (βλέπε παράγραφο 7.1) χρησιμεύει στον υπολογισμό της περιεκτικότητος σε έλαιο των καθαρών σπόρων και επίσης της περιεκτικότητος σε έλαιο των προσμίξεων, όταν οι καθαροί σπόροι και τα ξένα σώματα αναλύονται χωριστά.  Σ' αυτήν την περίπτωση η περιεκτικότης σε έλαιο, σε ποσοστό επί τοις εκατό κατά μάζα του προϊόντος ως έχει (σπόροι καθαροί συν ξένα σώματα) μπορεί να υπολογιστεί με τον τύπο:  Έλαιο, επί τοις εκατό κατά μάζα = H1    (H1   H2) όπου H1 είναι η επί τοις εκατό περιεκτικότης, κατά μάζα, σε έλαιο καθαρών σπόρων,  H2 είναι η επί τοις εκατό περιεκτικότης, κατά μάζα, σε έλαιο των ξένων σωμάτων,  P είναι η επί τοις εκατό περιεκτικότης, κατά μάζα, σε ξένα σώματα του προϊόντος ως έχει.  7.3.2 Στην περίπτωση των σπόρων του βάμβακος με σύμφυτο λεπτό χνούδι, η σε έλαιο περιεκτικότης, επί τοις εκατό κατά μάζα του προϊόντος ως έχει, υπολογίζεται με τον τύπο:  Έλαιο, επί τοις εκατό κατά μάζα =  x 1 00 x  M0, M1 έχουν την ίδια σημασία όπως και στην παράγραφο 7.1,  M0 είναι η μάζα σε γραμμάρια της ποσότητος δοκιμής (περίπου 60 γραμμάρια) προ της προκαταρκτικής επεξεργασίας αυτής (βλέπε παράγραφο 6.1.4),  M0 είναι η μάζα σε γραμμάρια, της ίδιας ποσότητος δοκιμής μετά την προκαταρκτική επεξεργασία (βλέπε παράγραφος 6.1.4) και προ της συνθλίψεως.  7.3.3 Αν, προ της αναλύσεως, απομακρύνατε από το δείγμα τα μη ελαιούχα ευμεγέθη ξένα σώματα, (βλέπε παράγραφο 6.1.1) το αποτέλεσμα το ευρεθέν ανωτέρω (βλέπε παραγράφους 7.1, 7.3.1 ή 7.3.2) για την εις έλαιο περιεκτικότητα του προϊόντος ως έχει πρέπει να  διορθωθεί αναλόγως, σύμφωνα με τον τύπο:  Έλαιο, επί τοις εκατό κατά μάζα =  x (100 X) όπου H0 είναι η επί τοις εκατό περιεκτικότης, κατά μάζα, σε έλαιο της αναλυθείσης ουσίας (υπολογισμένης ανάλογα με την περίπτωση, σύμφωνα με τις παραγράφους 7.1, 7.3.1 ή 7.3.2),  X είναι η επί τοις εκατό περιεκτικότης, κατά μάζα, σε ευμεγέθη μη ελαιούχα ξένα σώματα εκ των προτέρων απομακρυνθέντα εκ του αρχικού προϊόντος ως έχει.  7.3.4 Στην περίπτωση της αραχίδος, η σε έλαιο περιεκτικότης, επί τοις εκατό κατά μάζα του προϊόντος ως έχει, υπολογίζεται με τον τύπο:  Έλαιο, επί τοις εκατό κατά μάζα = H1    x (H1   H2) όπου P είναι η επί τοις εκατό περιεκτικότης, κατά μάζα, σε συνολική σκόνη,  I0 είναι η επί τοις εκατό περιεκτικότης, κατά μάζα, σε ξένα σώματα ελαιούχα,  In είναι η επί τοις εκατό περιεκτικότης, κατά μάζα, σε ξένα σώματα μη ελαιούχα,  H1 είναι η επί τοις εκατό περιεκτικότης, κατά μάζα, σε έλαιο των καθαρών σπόρων,  H2 είναι η επί τοις εκατό περιεκτικότης, κατά μάζα, σε έλαιο των ξένων σωμάτων.  Αν η εκχύλιση του ελαίου πραγματοποιήθηκε σε ένα μόνο φυσίγγιο, υπολογίστε την περιεκτικότητα σε έλαιο κατά την παράγραφο 7.1.  7.3.5. Αν ζητηθεί, η περιεκτικότης σε έλαιο μπορεί να εκφραστεί σε σχέση με την ξηρά ύλη και να υπολογιστεί με τον τύπο:  Έλαιο, επί τοις εκατό κατά μάζα = H0 x  όπου H0 είναι η επί τοις εκατό περιεκτικότης, κατά μάζα, σε έλαιο του προϊόντος ως έχει,  U είναι η επί τοις εκατό υγρασία, κατά μάζα.   8. Σημείωση επί της μεθόδου εργασίας  Στις περιπτώσεις των ημιξηραινομένων ή ξηραινομένων ελαίων, είναι προτιμότερο να απομακρύνεται το υπολειμματικό διαλυτικό με ξήρανση υπό ηλαττωμένη πίεση.   9. Έκθεση αναλύσεως  Η έκθεση αναλύσεως πρέπει να δεικνύει τη χρησιμοποιηθείσα μέθοδο και τα ληφθέντα αποτελέσματα, διευκρινίζοντας εάν αυτά αντιπροσωπεύουν την περιεκτικότητα σε έλαιο των σπόρων ως έχουν, την περιεκτικότητα σε έλαιο των καθαρών σπόρων  ή την περιεκτικότητα σε έλαιο των σπόρων υπολογισμένων σε ξηρά ύλη. Η έκθεση αναλύσεως πρέπει επίσης να αναφέρει το χρησιμοποιούμενο διαλυτικό, καθώς επίσης και όλες τις λεπτομέρειες της εργασίας που δεν προβλέπονται στην παρούσα σύσταση ISO, ή είναι  προαιρετικές, και τα ενδεχόμενα περιστατικά που είναι δυνατό να έχουν επιδράσει επί των αποτελεσμάτων.  Η έκθεση πορείας της δοκιμής πρέπει να δίνει τις αναγκαίες πληροφορίες για την πλήρη ταυτοποίηση του δείγματος.    (1) Περιέχεται στο Παράρτημα II.